Okresná prokuratúra Skalica 
Ružová 2, 909 01 Skalica 	

Sp. zn. : Pv 60/14/2206	Skalica, 9.4.2014
EEČ : 2-20-73-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Skalica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako samostatne zárobkovo činná osoba podnikajúca pod menom XXXXX, IČO: 43482015 s miestom  podnikania XXXXX, XXXXX, XXXXX XXXXX na základe živnostenského oprávnenia č. živnostenského registra 240-17309, za obdobie od mesiaca september roku 2011 neuhradil v prospech Sociálnej poisťovne, a.s., Bratislava, pobočka Senica, ul. Hollého č. 1219 do 31.01.2014 poistné na nemocenské poistenie, poistné na dôchodkové zabezpečenie /starobné poistenie, invalidné poistenie/ a poistenie v nezamestnanosti spolu v sume 3 484,86 €, vyplývajúce z ustanovenia § 141 ods. 1 Zákona NR SR č. 461/2003 Z.z. o sociálnom poistení, čím bol znížený príjem do štátneho rozpočtu SR v rozsahu najmenej o 3 484,86 €,

lebo zanikla trestnosť činu

Odôvodnenie:
Poverený príslušník PZ Obvodného oddelenia PZ Skalica uznesením ČVS: ORP-37/SI-SI-2014 zo dňa 20.01.2014 podľa § 199 ods. 1 Tr. poriadku začal trestné stíhanie vo veci prečinu nezaplatenia dane a poistného podľa § 278 ods. 1 Tr. zákona a uznesením zo dňa  06.03.2014 pod ČVS: ORP-37/SI-SI-2014 podľa § 206 ods. 1 Tr. poriadku vzniesol obvinenie XXXXX pre prečin nezaplatenia dane a poistného podľa § 278 ods. 1 Tr. zákona na skutkovom základe uvedenom vo výrokovej časti tohto uznesenia. 

	Po skončení  vyšetrovania poverený príslušník PZ predložil prokurátorovi spis s návrhom na zastavenie trestného stíhania pre vyššie uvedený prečin. 

	Preskúmaním vyšetrovacieho spisu bolo zistené, že trestnosť trestného činu  nezaplatenia dane a poistného podľa § 278ods. 1 Tr. zákona  zanikla z dôvodu účinnej ľútosti, nakoľko obvinený svoj dlh na poistnom v celom rozsahu uhradil.	

Obvinený XXXXX v priebehu prípravného konania vypovedal, že si je plne vedomý, že od roku 2011 odvody za svoju osobu  neodvádzal. totožne so Sociálnou poisťovňou nekomunikoval, avšak dôvodom neplatenia odvodov boli finančné problémy. Jeho podnikateľský účet vedený v Slovenskej sporiteľni bol zablokovaný exekútorom, a ak mu aj nejaké prostriedky na účet nabehli, tieto boli blokované exekúciou. Tieto mu boli z časti aj strhnuté. Pracuje v oblasti stavebníctva a zimné obdobie je pre neho vždy finančnej náročné. So sociálnou poisťovňou sa snažil dohodnúť na splátkovom kalendári, čo mu však vyhovené nebolo. 

Z výpovede svedka a poškodeného XXXXX  vyplýva, že vo vzťahu k obv. XXXXX, ktoré je ako samostatne zárobkovo činná osoba povinný platiť poistné na sociálne poistenie a príspevky na starobné dôchodkové sporenie evidujú dlžné poistné za obdobie od mesiaca september 2011 až do januára 2014. Celková dlžná suma je 3 484,86 € a táto je vymáhaná prostredníctvom súdneho exekútora. V následnom doplnení svedok a poškodený vypovedal, že obv. XXXXX dňa 13.03.2014 uhradil dlžnú sumu   3 373,93 €,  dňa 24.03.2014 sumu 242,49 €, dňa 19.03.2014 sumu 702 €,  dňa 19.03.2014 sumu 133,42 € a dňa 19.03.2014 sumu vo výške 1,86 €, teda obv. XXXXX uhradil dlžné poistné na sociálne poistenie a príspevky na starobné a dôchodkové poistenia za celé dlžné obdobie. 

K vyššie uvedenému bolo zadovážené tiež písomné potvrdenia o zaplatení dlžného poistného, ktoré tvorí súčasť vyšetrovacieho spisu na č.l. 21-25. 

Podľa § 86 ods. 1 písm. e/ Tr. zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami,

Podľa § 86 ods. 2 Tr. zákona  trestnosť trestného činu podľa odseku 1 písm.  nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

2
Podľa § 215 ods. 1 písm. h/ Tr. poriadku  prokurátor zastaví trestné stíhanie, ak  zanikla trestnosť činu.

	Týmto dodatočným zaplatením poistného obv. XXXXX splnil podmienky osobitného ustanovenia o účinnej ľútosti podľa § 86 ods. 1  písm. e) Tr. zákona, pričom súčasne neboli zistené žiadne skutočnosti, ktoré by aplikáciu tohto ustanovenia o účinnej ľútosti v zmysle § 86 ods. 1 písm. e/ Tr. zákona vylučovali. 

Na základe vyššie uvedeného bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Žeňuch
prokurátor